Ehdotus: Euroopan parlamentin ja neuvoston direktiivi moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamisesta /* KOM/2000/0042 lopull. - COD 2000/0040 */



Virallinen lehti nro 240 E , 28/08/2001 s. 0001 - 0002



Ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamisesta (komission esittämä) PERUSTELUT A. Ehdotuksen tarkoitus Ehdotuksen tarkoituksena on muuttaa direktiiviä 70/220/ETY, sellaisena kuin se on viimeksi muutettuna direktiivillä 1999/102/EY, säätämällä päivämäärät, joista alkaen ajoneuvojen sisäinen valvontajärjestelmä (OBD-järjestelmä) on pakollinen sellaisissa ottomoottorilla varustetuissa henkilöautoissa ja kevyissä hyötyajoneuvoissa, joissa käytetään vaihtoehtoisia polttoaineita, kuten neste- tai maakaasua. Tällaiset ajoneuvot voivat toimia joko pelkästään neste- tai maakaasulla tai vaihtoehtoisesti sekä bensiinillä että neste- tai maakaasulla. B. Oikeusperusta Ehdotetut toimenpiteet perustuvat Euroopan yhteisön perustamissopimuksen 95 artiklaan. Ne ovat osa henkilöautojen ja kevyiden hyötyajoneuvojen eurooppalaista tyyppihyväksyntä-järjestelmää, ja kansallisten viranomaisten myöntämien uusien hyväksyntöjen on oltava niiden kanssa yhdenmukaisia. Markkinoiden toimijat kannattavat täysin tätä lainsäädäntö-menettelyä. Teksti on ETA-sopimuksen kannalta merkityksellinen. C. Ehdotuksen tausta Direktiivissä 70/220/ETY, sellaisena kuin se on viimeksi muutettuna direktiivillä 1999/102/EY, säädetään, että kaikkien uudentyyppisten ottomoottorilla varustettujen M1-luokan ajoneuvojen ja N1-luokan kevyiden hyötyajoneuvojen on täytettävä kaikki direktiivin liitteessä XI asetetut OBD-järjestelmää koskevat vaatimukset 1. tammikuuta 2000 alkaen ja että kaikkien ajoneuvotyyppien on täytettävä nämä vaatimukset 1. tammikuuta 2001 alkaen. Ilmauksella "ottomoottori" tarkoitetaan ensisijaisesti bensiinikäyttöisiä moottoreita, mutta se käsittää myös sellaiset ottomoottorilla varustetut ajoneuvot, jotka toimivat neste- tai maakaasulla. Nämä voivat olla ajoneuvoja, joissa käytetään ainoastaan neste- tai maakaasua (ainoastaan vaihtoehtoisilla polttoaineilla toimivat ajoneuvot), tai ne voivat olla kahdella polttoaineella toimivia ajoneuvoja, joissa voidaan siirtyä bensiinin käytöstä neste- tai maakaasun käyttöön ja takaisin. Tällaisten vaihtoehtoisilla polttoaineilla toimivien ajoneuvojen OBD-järjestelmiä ei ole toistaiseksi kehitetty yhä pitkälle kuin yksinomaan bensiinikäyttöisten ajoneuvojen vastaavia järjestelmiä. Ainoastaan neste- tai maakaasulla toimivat ajoneuvot eivät voi täyttää direktiivin 98/69/EY liitteessä I OBD-järjestelmille asetettuja vaatimuksia. Kahdella polttoaineella toimivat ajoneuvot voisivat täyttää kyseiset vaatimukset silloin, kun ne toimivat bensiinillä, mutta vaikeuksia alkaa esiintyä huomattavasti siirryttäessä bensiinin käytöstä neste- tai maakaasun käyttöön ja takaisin. OBD-anturin toiminta voi vaarantua eikä standardeissa ole määritelty menetelmää, jolla moottorin tilaa koskevat tiedot tallennetaan siirryttäessä yhden polttoaineen käytöstä toiseen. Vaikka on olemassa myös sellaisia vaihtoehtoisilla polttoaineilla toimivia ajoneuvoja, jotka on varustettu OBD-järjestelmällä ja sertifioitu Yhdysvalloissa asetettujen vaatimusten mukaisesti (esimerkiksi California Air Resources Boardin (CARB) OBD-II), tällaisille ajoneuvoille on myönnetty huomattavia poikkeuksia useimmista OBD-järjestelmille asetetuista vaatimuksista aina vuosimalliin 2004 saakka. Nämä poikkeukset koskevat joitakin OBD-järjestelmän tärkeimpiä valvontatoimintoja, kuten katalysaattorin tehokkuuden, polttoainejärjestelmän toiminnan, sytytyskatkojen, happianturin toiminnan ja haihtumis-päästöjen valvontaa. Koska eurooppalainen tyyppihyväksyntäjärjestelmä ei tunne muita poikkeuksia kuin tyyppihyväksyntää koskevan kehysdirektiivin 8 artiklan 2 kohdan c alakohdan mukaiset poikkeukset, ei ole tarkoituksenmukaista, että Euroopan markkinoilla seurataan yksinkertaisesti Yhdysvaltojen esimerkkiä. Käyttämällä ajoneuvoissa vaihtoehtoisia polttoaineita voidaan saavuttaa ympäristöhyötyjä, joita ei saavuteta tavanomaisilla polttoaineilla. Myös tällaisten vaihtoehtoisilla polttoaineilla toimivien ajoneuvojen olisi täytettävä OBD-järjestelmiä koskevat vaatimukset, mutta niiden kehitys on toistaiseksi sellaisessa vaiheessa, että niiden yleistyminen hidastuu huomattavasti, jos OBD-järjestelmä tehdään niissä pakolliseksi 1. tammikuuta 2000 alkaen. Tästä syystä komissio ehdottaa, että kyseistä määräaikaa siirretään näiden ajoneuvojen osalta myöhemmäksi. Lisäksi tämä myöhentäminen antaisi komissiolle mahdollisuuden ehdottaa tarpeellisia muutoksia direktiivissä 70/220/ETY, sellaisena kuin se on viimeksi muutettuina direktiivillä 1999/102/EY, asetettuihin OBD-järjestelmiä koskeviin vaatimuksiin. Muutokset ovat tarpeellisia vaihtoehtoisilla polttoaineilla toimivien ajoneuvojen päästöjenrajoitusjärjestelmän valvomiseksi. Edellä esitetyn perusteella komissio ehdottaa, että direktiivin 70/220/ETY, sellaisena kuin se on viimeksi muutettuna direktiivillä 1999/102/EY, liitteessä I oleva 8 kohta muutetaan täsmentämällä, mistä päivästä alkaen seuraavissa uudentyyppisissä ottomoottorilla varustetuissa ajoneuvoissa (henkilöautoissa ja kevyissä hyötyautoissa) on oltava OBD-järjestelmä: a) ainoastaan bensiinillä toimivat ajoneuvot, b) ainoastaan neste- tai maakaasulla (vaihtoehtoisilla polttoaineilla) toimivat ajoneuvot ja c) bensiinillä toimivat ajoneuvot, joissa voidaan käyttää myös neste- tai maakaasua (kahdella polttoaineella toimivat ajoneuvot). Komissio ehdottaa, että bensiinikäyttöisiä, ottomoottorilla varustettuja ajoneuvoja koskevat päivämäärät pysyvät ennallaan ja että seuraavia päivämääriä sovelletaan sellaisiin ottomoottorilla varustettuihin ajoneuvoihin, jotka toimivat joko pelkästään neste- tai maakaasulla tai sTTTABLEekä bensiinillä että neste- tai maakaasulla: Ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [1], [1] EYVL C ottavat huomioon talous- ja sosiaalikomitean lausunnon [2], [2] EYVL C noudattavat perustamissopimuksen 251 artiklassa määrättyä menettelyä [3], [3] Euroopan parlamentin lausunto annettu..., neuvoston yhteinen kanta vahvistettu... ja Euroopan parlamentin päätös tehty.... sekä katsovat seuraavaa: (1) Moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annettu neuvoston direktiivi 70/220/ETY [4], sellaisena kuin se on muutettuna direktiivillä 1999/102/EY [5], on yksi moottoriajoneuvojen ja niiden perä-vaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla direktiivillä 70/156/ETY [6], sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY [7], perustettua tyyppi-hyväksyntämenettelyä koskevista erillisdirektiiveistä. [4] EYVL L 76, 6.4.1970, s. 1. [5] EYVL L 334, 28.12.1999, s. 43. [6] EYVL L 42, 23.2.1970, s. 1. [7] EYVL L 11, 16.1.1999, s. 25. (2) Direktiivissä 70/220/ETY säädetään direktiivin soveltamisalaan kuuluvien moottoriajoneuvojen päästöjen testauksesta. Ajoneuvojen sisäisistä valvonta-järjestelmistä (OBD-järjestelmistä) viime aikoina saatujen kokemusten ja näiden järjestelmien nopean kehityksen vuoksi on asianmukaista mukauttaa näitä säännöksiä vastaavasti. (3) Ajoneuvojen sisäisiä valvontajärjestelmiä sellaisia ottomoottorilla varustettuja ajoneuvoja varten, joissa käytetään polttoaineena pysyvästi tai osittain nestekaasua tai maakaasua, ei ole vielä kehitetty tarpeeksi eikä niitä voida vaatia näihin uudentyyppisiin ajoneuvoihin ennen vuotta 2003. (4) Direktiiviä 70/220/ETY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Muutetaan direktiivin 70/220/ETY liite I tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2000. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE Korvataan direktiivin 70/220/ETY liitteen I 8.1. kohta seuraavasti: "8.1. Ottomoottorilla varustetut ajoneuvot 8.1.1. Bensiinillä toimivat ajoneuvot Uusien ajoneuvotyyppien osalta 1 päivästä tammikuuta 2000 ja kaikkien ajoneuvotyyppien osalta 1 päivästä tammikuuta 2001 M1-luokan ajoneuvoihin, lukuun ottamatta ajoneuvoja, joiden enimmäismassa on suurempi kuin 2 500 kg, sekä N1-luokan I-alaluokan ajoneuvoihin on asennettava sisäinen valvontajärjestelmä (OBD-järjestelmä), joka valvoo päästöjä rajoittavien laitteiden toimintaa liitteen XI mukaisesti. Uusien ajoneuvotyyppien osalta 1 päivästä tammikuuta 2001 ja kaikkien ajoneuvotyyppien osalta 1 päivästä tammikuuta 2002 N1-luokan II- ja III-alaluokan ajoneuvoihin sekä M1-luokan ajoneuvoihin, joiden enimmäismassa on suurempi kuin 2 500 kg, on asennettava sisäinen valvontajärjestelmä (OBD-järjestelmä), joka valvoo päästöjä rajoittavien laitteiden toimintaa liitteen XI mukaisesti. 8.1.2. Nestekaasulla ja maakaasulla toimivat ajoneuvot Uusien ajoneuvotyyppien osalta 1 päivästä tammikuuta 2003 ja kaikkien ajoneuvotyyppien osalta 1 päivästä tammikuuta 2006 M1-luokan ajoneuvoihin, lukuun ottamatta ajoneuvoja, joiden enimmäismassa on suurempi kuin 2 500 kg, sekä N1-luokan 1-alaluokan ajoneuvoihin, joissa käytetään polttoaineena pysyvästi tai osittain joko nestekaasua tai maakaasua, on asennettava sisäinen valvontajärjestelmä (OBD-järjestelmä), joka valvoo päästöjä rajoittavien laitteiden toimintaa liitteen XI mukaisesti. Uusien ajoneuvotyyppien osalta 1 päivästä tammikuuta 2006 ja kaikkien ajoneuvotyyppien osalta 1 päivästä tammikuuta 2007 N1-luokan II- ja III-alaluokan ajoneuvoihin sekä M1-luokan ajoneuvoihin, joiden enimmäismassa on suurempi kuin 2 500 kg ja joissa käytetään polttoaineena pysyvästi tai osittain joko nestekaasua tai maakaasua, on asennettava sisäinen valvontajärjestelmä (OBD-järjestelmä), joka valvoo päästöjä rajoittavien laitteiden toimintaa liitteen XI mukaisesti."